KOMMISSIONENS BESLUTNING af 28. januar 1999 om ændring af beslutning 98/570/EF om særlige betingelser for import af fiskerivarer og akvakulturprodukter med oprindelse i Tunesien (meddelt under nummer K(1999) 155) (EØS-relevant tekst) (1999/135/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer (1), senest ændret ved direktiv 97/79/EF (2), særlig artikel 11, og
ud fra følgende betragtninger:
Ved Kommissionens beslutning 98/570/EF (3) blev der fastsat særlige betingelser for import af fiskerivarer og akvakulturprodukter med oprindelse i Tunesien, herunder også en model for det sundhedscertifikat, der skal ledsage sendingerne;
ved Kommissionens beslutning 98/569/EF (4) blev der fastsat særlige betingelser for import af levende toskallede bløddyr, pighuder, sækdyr og havsnegle;
det er derfor nødvendigt at ændre modellen til certifikatet i beslutning 98/570/EF og tilpasse den til indførslen af toskallede bløddyr, pighuder, sækdyr og havsnegle, frosne eller forarbejdede, med oprindelse i Tunesien;
de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
Bilag A til beslutning 98/570/EF affattes som angivet i bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 28. januar 1999.